DEĊIŻJONI TAL-KUNSILL
tat-12 ta' Ġunju 2006
dwar l-iffirmar u l-konklużjoni tal-Ftehim Interim dwar il-kummerċ u affarijiet marbuta mal-kummerċ bejn il-Komunità Ewropea, min-naħa waħda, u r-Repubblika ta' l-Albanija, min-naħa l-oħra
(2006/580/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-Artikolu 300 (2), l-ewwel sub-paragrafu, u l-Artikolu 300 (3), l-ewwel sentenza tiegħu,
Wara li kkunsidra l-proposta mill-Kummissjoni,
Billi:
(1)
Sad-dħul fis-seħħ tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Repubblika ta' l-Albanija, min-naħa l-oħra, iffirmat fil-Lussemburgu fit-12 ta' Ġunju 2006, jeħtieġ li jiġi approvat il-Ftehim Interim dwar il-kummerċ u affarijiet marbuta mal-kummerċ bejn il-Komunità Ewropea, min-naħa waħda, u r-Repubblika ta' l-Albanija, min-naħa l-oħra.
(2)
Id-dispożizzjonijiet kummerċjali li hemm fil-Ftehim huma ta' natura eċċezzjonali, marbuta mal-politika implimentata fi ħdan il-qafas tal-Proċess ta' Stabbilizzazzjoni u Assoċjazzjoni u mhumiex se jikkostitwixxu, għall-Unjoni Ewropea, l-ebda preċedent fil-politika kummerċjali tal-Komunità fir-rigward ta' pajjiżi terzi minbarra dawk tal-Balkani tal-Punent.
(3)
Il-Ftehim għandu jiġi ffirmat u approvat,
IDDEĊIEDA KIF ĠEJ:
Artikolu 1
1.
Il-Ftehim Interim dwar il-kummerċ u affarijiet marbuta mal-kummerċ bejn il-Komunità Ewropea, min-naħa waħda, u r-Repubblika ta' l-Albanija, min-naħa l-oħra (minn issa 'l quddiem “il-Ftehim”), l-Annessi u l-Protokolli annessi magħhom, kif ukoll id-Dikjarazzjonijiet mehmuża ma' l-Att Finali huma b'dan approvati f'isem il-Komunità Ewropea.
2.
It-testi msemmija fil-paragrafu 1 huma mehmuża ma' din id-Deċiżjoni.
Artikolu 2
Il-President tal-Kunsill huwa b'dan awtorizzat jaħtar il-persuna(i) li għandhom is-setgħa, f'isem il-Komunità Ewropea, li jiddepożitaw l-istrument ta' approvazzjoni stipulat fl-Artikolu 56 tal-Ftehim.
Magħmula fil-Lussemburgu,, it-12 ta' Ġunju 2006